CELEX: 32004L0086
Language: ro
Date: 2004-07-05 00:00:00
Title: Directiva 2004/86/CE a Comisiei din 5 iulie 2004 de modificare, în sensul adaptării la progresul tehnic, a Directivei 93/93/CEE a Consiliului, privind masa și dimensiunile autovehiculelor cu două sau trei roțiText cu relevanță pentru SEE.

07/Volumul 14
            
            
               RO
            
            
               Jurnalul Ofícial al Uniunii Europene
            
            
               167
            
         32004L0086
   
               L 236/12
            
            
               JURNALUL OFÍCIAL AL UNIUNII EUROPENE
            
         DIRECTIVA 2004/86/CE A COMISIEI
   din 5 iulie 2004
   de modificare, în sensul adaptării la progresul tehnic, a Directivei 93/93/CEE a Consiliului, privind masa și dimensiunile autovehiculelor cu două sau trei roți
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 93/93/CEE a Consiliului din 29 octombrie 1993 privind masa și dimensiunile autovehiculelor cu două sau trei roți (1), în special articolul 3,
   având în vedere Directiva 2002/24/CE a Parlamentului European și a Consiliului din 18 martie 2002 privind omologarea autovehiculelor cu două sau trei roți și de abrogare a Directivei 92/61/CEE (2) a Consiliului, în special articolul 17,
   întrucât:
   
               (1)
            
            
               Directiva 93/93/CEE este una din directivele speciale în contextul procedurii comunitare de omologare prevăzută de Directiva 2002/24/CE. În consecință, dispozițiile Directivei 2002/24/CE privind sistemele, componentele și unitățile tehnice separate pentru vehicule se aplică Directivei 93/93/CEE.
            
         
               (2)
            
            
               Pentru a permite întregului sistem de omologare să funcționeze corespunzător, este necesar să se clarifice și să se completeze anumite cerințe ale Directivei 93/93/CEE.
            
         
               (3)
            
            
               În acest scop, este necesar să se specifice că masa suprastructurilor interschimbabile pentru cvadriciclurile din categoriile L6e și L7e, destinate transportului de mărfuri, trebuie să fie considerată mai degrabă ca parte a sarcinii utile decât să fie inclusă în masa fără încărcătură.
            
         
               (4)
            
            
               Prin urmare, Directiva 93/93/CEE trebuie să fie modificată corespunzător.
            
         
               (5)
            
            
               Măsurile prevăzute prin prezenta directivă sunt în conformitate cu avizul Comitetului pentru adaptare la progresul tehnic instituit în temeiul articolului 13 din Directiva 70/156/CEE (3) a Consiliului,
            
         ADOPTĂ PREZENTA DIRECTIVĂ:
   Articolul 1
   Anexa la Directiva 93/93/CEE se modifică în conformitate cu anexa la prezenta directivă.
   Articolul 2
   (1)   Începând cu 1 ianuarie 2005, în privința autovehiculelor cu două sau trei roți ale căror mase și dimensiuni sunt conforme cu cerințele Directivei 93/93/CEE, astfel cum este modificată prin prezenta directivă, statele membre nu vor putea, din considerente privind masele și dimensiunile:
   
               (a)
            
            
               să refuze acordarea omologării CE sau a omologării naționale pentru un astfel de vehicul sau
            
         
               (b)
            
            
               să interzică înmatricularea, vânzarea sau punerea în circulație a unui astfel de vehicul.
            
         (2)   Începând cu 1 iulie 2005, statele membre refuză acordarea omologării CE dacă cerințele Directivei 93/93/CEE, astfel cum este modificată prin prezenta directivă, nu sunt îndeplinite pentru orice tip nou de autovehicul cu două sau trei roți, din cauza masei sau a dimensiunilor sale.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 2004. Comisiei i se comunică de îndată textul acestor acte și un tabel de corespondență între aceste dispoziții și prezenta directivă.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei principalele dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării sale în Jurnalul Oficial al Uniunii Europene.
   Articolul 5
   Prezenta directivă se adresează statelor membre.
   
      Adoptată la Bruxelles, 5 iulie 2004.
      
         
            Pentru Comisie
         
         Erkki LIIKANEN
         
            Membru al comisiei
         
      
   
   
      (1)  JO L 311, 14.12.1993, p. 76. Directivă astfel cum a fost modificată prin Directiva 2001/78/CE a Comisiei (JO L 285, 29.10.2001, p. 1).
   
      (2)  JO L 124, 9.5.2002, p. 1. Directivă astfel cum a fost modificată ultima dată prin Directiva 2003/77/CE a Comisiei (JO L 211, 21.8.2003, p. 24).
   
      (3)  JO L 42, 23.2.1970, p. 1. Directivă astfel cum a fost modificată ultima dată prin Directiva 2004/3/CE a Parlamentului European și a Consiliului (JO L 49, 19.2.2004, p. 36).
   
      ANEXA
      Punctul 1.5 din anexa la Directiva 93/93/CEE se înlocuiește cu următorul text:
      
         «masa fără încărcătură» înseamnă masa vehiculului gata pentru utilizare normală și echipat după cum urmează:
         
                     —
                  
                  
                     echipamentul suplimentar necesar doar pentru utilizarea normală;
                  
               
                     —
                  
                  
                     echipamentul electric complet, incluzând dispozitivele pentru iluminat și semnalizare luminoasă furnizate de producător;
                  
               
                     —
                  
                  
                     instrumentele și dispozitivele cerute prin actele normative în temeiul cărora a fost măsurată masa fără încărcătură a vehiculului;
                  
               
                     —
                  
                  
                     cantitatea corespunzătoare de lichide pentru a se asigura funcționarea corectă a tuturor componentelor vehiculului.
                  
               1.5.1.   În cazul vehiculelor din categoriile L6e și L7e, destinate transportului de bunuri și proiectate pentru a fi echipate cu suprastructuri interschimbabile, masa totală a acestor suprastructuri nu se ia în considerare la calculul masei fără încărcătură și se consideră a fi parte din sarcina utilă.
         În acest caz, se îndeplinesc următoarele condiții suplimentare:
         
                     (a)
                  
                  
                     tipul de bază al vehiculului (șasiul-cabină), pe care suprastructurile menționate mai sus sunt proiectate pentru a fi montate, trebuie să îndeplininească toate prescripțiile stabilite pentru cvadriciclurile din categoriile L6e și L7e destinate transportului de mărfuri (inclusiv limita de 350 kg pentru masa fără încărcătură pentru vehicule din categoria L6e și limita de 550 kg pentru masa fără încărcătură pentru vehicule din categoria L7e);
                  
               
                     (b)
                  
                  
                     o suprastructură se consideră a fi interschimbabilă dacă poate fi îndepărtată ușor de pe șasiul-cabină fără folosirea unor unelte;
                  
               
                     (c)
                  
                  
                     în ceea ce privește suprastructura respectivă, producătorul vehiculului precizează în documentul informativ, al cărui model este prevăzut în anexa II la Directiva 2002/24/CE, dimensiunile maxime permise, masa, limitele pentru poziția centrului de greutate și un desen cu poziția dispozitivelor de fixare.
                  
               
            N.B: combustibilul și amestecul combustibil/ulei nu sunt incluse în măsurare, dar trebuie incluse componente cum ar fi acidul bateriei, fluidul hidraulic, fluidul de răcire și uleiul pentru motor.”